cyanic-selkie/wikianc huggingface dataset:
תחרות העל טאטא סטיל 2020
סיבוב שני
הכוכבים הרוסים ולדיסלב ארטמייב ודניאיל דובוב הדביקו גם הם את פירוג'ה. דובוב מחץ בקלות את ולדיסלב קובלב לאחר שזה החליט להקריב רגלי מרכזי בעמדה לא נעימה בתקווה למשחק נגדי פעיל בשלב הסיום. זו הייתה אשליה, ודובוב מימש את יתרונו בסגנון יפה. לקובלב היה ביש מזל להתחיל בשני משחקים שחורים, אבל נראה שהוא לא בכושר עם 0/2 וזה יכול להיות קטלני בתחרות מסוג זה. ארטמייב הביס את בן ארצו ניקיטה ויטיוגוב בסגנון עמדתי ברור. באיזשהו שלב, ארטמייב יכול היה ללכת על תחבולה עם 27.צד8 +! אבל בכל מקרה הוא שלט לחלוטין במרכז ובאגף המלכה.
אפילו שחקני השחמט הגדולים ביותר יכולים להפוך לקורבן של הזיה ביום רע, וזה היה המקרה של וישוואנתן אנאנד היום. אלוף העולם בעבר טעה כשקיבל את ההחלטה להקריב רץ עם 12 ... ר:ו2+. אנאנד צדק בכך שזכה מייד בחזרה בכלי, אך ככל הנראה החמיץ שהפרש ייכלא במחנה הלבן לאחר מכן. ניצחון קל לאלוף העולם בשחמט פישר אקראי וסלי סו, שלמעשה לא עשה כל כך הרבה כדי להשיג את הניצחון. ניתוח בעזרת מחשב הוכיח שהעמדה עדיין לא ברורה אם אנאנד היה משחק 22 ... פ:ז2! ואחרי 23. צ:ז2 צ:ז2 24. מ:ז2 מהה2+ 25. מז3 צו8 ההתקפה של שחור מספיקה לתיקו.
היו עוד שתי תוצאות תיקו בסיבוב השני. ליו ינגי לא היו שום שאיפות בלבן נגד מגנוס קרלסן והוא ניסה להחליף את כל הכלים בהקדם האפשרי. אניש גירי ופביאנו קרואנה שיחקו ככל הנראה את המשחק הטוב ביותר של הסיבוב ברמה מעולה - גירי הפעיל לחץ כבד על יריבו ואף זכה לרגלי בשלב הסיום, אך המתמודד בעבר על אליפות העולם הגן בצורה מבריקה ולא היה בסכנה ממשית.
סיבוב שלישי
פירוג'ה מוביל באופן סנסציוני את התחרות, אך ככל הנראה ההופעה של יורדן ון פורייסט מפתיעה אפילו יותר. בסיבוב ה-3 ון פורייסט רשם את הניצחון השני שלו - הפעם נגד דניאיל דובוב. 3. ג3 הבלתי יומרני של ון פורייסט בפתיחה הסיציליאנית הצביע על כך שהוא לא שואף ליתרון פתיחה בסיציליאנית, אבל דובוב כנראה לא העריך נכון את הסכנה של התקדמות הרגלים בטורים ג' וד' - הוא החל להסתבך אחרי המסע ה-20, דועמדתו רק הלכה והדרדרה. רב האמן ההולנדי לא התרגש וניווט בקלות את דרכו לניצחון.
פביאנו קרואנה מפגין שחמט מעולה בשלב המוקדם של הטורניר ונמצא רק חצי נקודה אחרי המוביל. יו ינגי בחר בהגנת פטרוב החביבה עליו נגד השחמטאי השני במד הכושר העולמי, אך הפך לקורבן להבנתו המעולה של קרואנה בשחמט. התקדמות הרגלים משני האגפים (13. ב4 ו- 16. ז4) נראו ספקולטיביים במקצת, אך קרואנה הצליח לבטל בהדרגה את משחקו הנגדי של השחור ולקבל יתרון גדול במרחב. גם אחרי שקרואנה זכה ברגלי, התוצאה נראתה לא ברורה, אך הוא סיכל בביטחה את כל ניסיונותיו של השחור ועבר לסיום רגלים זכוי לחלוטין.
ווסלי סו שיחק מול ניקיטה ויטיוגוב בצורה מדויקת מאוד (בזוכרו כי הרוסי הדיח אותו מהגביע העולמי בספטמבר 2019) ותיקו נראה תוצאה הגיונית מאוד. וישוואנתן אנאנד עמד טוב יותר בבירור אחרי הפתיחה מול אניש גירי. ההולנדי נראה ממש לא נוח בכיסאו, אבל נראה שהדרמה של אתמול גבתה את המחיר מאנאנד - הוא הזדרז מדי עם 19. ד5 (לפי תוכנת השחמט, 19. מהב3 היה מסע טוב יותר) ואז הציע תיקו בתיקו בעמדה בה עדיין היו לו סיכויים אמיתיים. ולדיסלב קובלב השיג עמדה נוחה מול יאן-קשישטוף דודה, ולולא ההתחלה האיומה הוא כנראה היה משחק 13. פב5 - מסע מבטיח. במקום זאת, הוא הסתפק בהמשך רגוע ודודה הגן בקלות יחסית.
סיבוב רביעי
בסיבוב הרביעי כל העיניים היו נשואות לאלירזה פירוג'ה בן ה-16. המוביל בתחרות אחרי שלושה מחזורים שיחק בשחור מול אלוף העולם בשחמט 960 וסלי סו - המשחק הראשון שלו נגד שחקן מהעשיריה המובילה בעולם באירוע זה.
פירוג'ה בחר בגמביט המלכה פעם נוספת (הוא היה קרוב לניצחון במשחק בסיבוב השני שלו מול דודה), אך הגישה האסטרטגית של סו למשחק נראתה מושלמת. הוא בחר בהסתעפות רגועה יותר בה ללבן אין איומים ישירים, אבל שחור צריך להיות מדויק וסבלני מאוד. סבלנות איננה סגולה שנער מתבגר ניחן בה- פירוג'ה קיבל כמה החלטות מפוקפקות בניסיון לפתור את כל הבעיות שלו במהירות. המשחק הזה בהחלט זקוק לניתוח מפורט יותר, אך 18 ... פא7 ובעיקר 30 ... ה4 לא היו אופציות ההגנה האופטימליות. שחור איבד רגלי מרכזי ומשחק הסיום עם הרץ כנראה כבר אבוד אבל 37 ... ו:ז4 ו-38 ... ז5 פשוט הקלו על רב האמן האמריקאי שהפך למוביל החדש בתחרות.
זוכה נוסף בסיבוב זה הוא ולדיסלב ארטמייב מרוסיה. יריבו ולדיסלב קובלב מתקשה להתמודד בתחרות ומוצא את עצמו בדוחק זמן באופן קבוע. הפעם קובלב התמודד עד המסע ה-35. עם דקה אחת בלבד על השעון הוא לא העז ליזום התקפה נגדית עם 35 ... ב4!, איבד רגלי ב-ד5, אך עדיין היו לו סיכויים לתיקו. מסע נורא של קובלב 39 ... צד8?? איפשר ליריבו הקרבת טיב שסיימה את המשחק מייד כשהמלך השחור נותר ללא שום הגנה.
השחקנים בצבע השחור עדיין ללא ניצחון אבל היום הם לפחות הצליחו לסיים בתיקו את כל יתר המשחקים. במשחקים דובוב - דודה ויו ינגי- אנאנד השחור השווה בקלות והמשחקים הסתיימו תוך שעתיים בלבד. אניש גירי נגד ניקיטה וויטוגוב ובמיוחד ג'פרי שיונג מול פביאנו קרואנה לחצו בלבן ונראה שהם לא לגמרי מרוצים מתוצאת התיקו.
מגנוס קרלסן ניסה נואשות לשנות את המסלול הלא מוצלח במיוחד בתחרות ופתח בהגנת שני הפרשים נגד יורדן ון פורייסט. זו לא ממש הגנה, אלא התקפה עם השחור שמקריב רגלי ומקבל משחק נגדי פעיל. באחת ההסתעפויות שהוצגה לראשונה על ידי איזידור גונסברג במשחקו נגד מיכאיל צ'יגורין בשנת 1890 ון פורייסט הוכיח שוב שהוא לא חושש להתמודד עם ענקי השחמט - הוא החזיר רגלי עם 16 ז4! ואילץ את אלוף העולם להגיע למשחק סיום טוב יותר ללבן. אם יורדן היה מספיק נועז להקריב טיב עם 29. ד:ג4, היה לו סיכוי טוב לנצח. אחרי 29. צגה1 מגנוס התאושש ואפילו עשה ניסיון לזכות, אך ון פורייסט התמודד בהצלחה והשיג תיקו. קרלסן עדיין נמצא על 50%, ולנער בן ה-20 מאוטרכט (למעשה ון פורייסט הוא ממשפחה הולנדית אריסטוקרטית ידועה מאז המאה ה-XIII) יש 2.5 נקודות אחרי 4 סיבובים.
על ידי תיקו זה, מגנוס קרלסן העלה את רצף משחקיו ללא הפסד ל-111 משחקים תחרותיים מול צמרת השחמט העולמית. שיא חדש.
סיבוב חמישי
אחד מגדולי השחמטאים, וישוואנתן אנאנד, היה גיבור הסיבוב ה-5 כששיחק משחק כמעט מושלם נגד ג'פרי שיונג הצעיר האמריקני. זו הזכייה הראשונה של אנאנד מאז מלאו לו 50.
הסיבוב ב-5 של התחרות התקיים באצטדיון פ.ס.וו. איינדהובן באיינדהובן. שחקן פ.ס.וו., דניאל שוואב, פתח רשמית את הסיבוב על ידי מכה בגונג. בהסתעפות קלאסית של ההגנה הצרפתית השחור ויתר על ההזדמנות להצריח במסע השביעי והתכונן להגנה ממושכת בתקווה לנצל את חולשות הרגלים של הלבן בהמשך המשחק. נראה ששיונג לא היה מודע לדקויות של קו הרפתקני זה, כשבחר במסע נדיר 8 ... ח5 ואז עשה טעות עם 11 ...ג:ד4 - אחרי זה ללבן הייתה תוכנית ברורה של הסתערות על אגף המלך בשעה שהשחור התקשה מאוד. אנאנד תקף במרץ והפעם היחידה בה החמיץ את ההמשך הטוב ביותר הייתה במהלך ה-22 כשבחר בהמשך מעט איטי 22. פה2. זה לא שינה את התוצאה, אבל שיאנג ניצל את ההזדמנות להפעיל את הכלים שלו על ידי הקרבה של רגלי. הניסיון העשיר של אנאנד סייע לו לזכות במשחק - הוא הציע חילופי מלכות, ושיונג לא הסכים מכיוון שלא רצה לסבול בסיום נחות. זו הייתה טעות - אחרי 31. ג4! עמדתו של שחור התפרקה ושיונג הגיע לסיום צריחים אבוד לחלוטין.
אלירזה פירוג'ה חזר למקום הראשון בטבלה אחרי שניצח את אניש גירי. גירי עמד בסדר גמור באחת ההסתעפויות החריפות ביותר של גמביט המלכה הנדחה שלראשונה שוחקה בשנת 2011 במשחק בין אלכסנדר גרישצ'וק ללבון ארוניאן בתחרות המועמדים והפכה לפופולרית לאחר מכן, עד שאיבד טמפו חשוב במסע ה-17 ... רה5 (המסע העדיף הוא 17 ... מהה7). עדיין לא נשקפה לו סכנה ממשית והמשחק היה אמור להסתיים בתיקו, אבל אניש בחר בטעות להחליף כלים. תחילה, החליף את הרץ בפרש ואז טעה בהערכה של סיום הרגלים שהתברר שזוכה ללבן. אכזבה גדולה לגירי ולקהל המקומי.
למוביל התחרות וסלי סו לא היה סיכוי לנצח היום, כאשר יריבו ולדיסלב קובלב חיפש תיקו רגוע בלבן לאחר פתיחת תחרות נוראית.
המשחק דודה - ארטמייב היה שונה לגמרי, מותחן אמיתי בו שני היריבים החמיצו סיכויים בנקודה מסוימת. יאן-קשישטוף דודה הקריב רץ במסע ה-21. תוכנת סטוקפיש לא מסכימה וממליצה על 24 ... ו:ז4 כהפרכה של תוכנית הלבן. קשה להאשים את ולדיסלב ארטמייב שבחר במסע 24 ... רו6. ההתקפה של דודה נמשכה ואחרי אי דיוק 26 ... מהד7 מצא 27.ד5! לממש את היתרון. דודה החמיץ סיכוי לנצח כשהחליף מלכות כשאת הסיום היה קל יחסית לסיים בתיקו על ידי ארטמייב.
ניקיטה ויטיוגוב בהחלט מאוכזב מהתוצאה שלו מול יו ינגי. הייתה לו הזדמנות מצוינת לנקום על ההפסד הטרגי לאותו יריב ברבע גמר גביע העולם. בקטלונים, ויטיוגוב קיבל עמדה חלומית אך לאחר מכן טעה. ויטיוגוב יתקשה להסביר מדוע הציע חילופי מלכות ונתן ליתרון הברור שלו להתפוגג.
הצרות של מגנוס קרלסן נמשכו במשחקו נגד דניאל דובוב. דובוב עזר לקרלסן בהכנותיו לאליפות העולם מול קרואנה, וזה בהחלט השפיע על בחירות הפתיחה של שני היריבים. ובכל זאת, קרלסן אמר בריאיון לאחר המשחק שהוא שמח עם תוצאות הפתיחה, אך עשה טעות איומה עם 17. פג4 ששוחק באופן אוטומטי (17. פו1 היה המסע הנכון) ואחרי 17 ... מהה6 נאלץ להילחם על תיקו. הוא הקריב רגלי כפי שהסביר לאחר המשחק והצליח להציל חצי נקודה. קרלסן הודה כי רצף ההמשחקים בהם לא הפסיד משפיע על משחקיו בסיבובים הראשונים, אבל הוא פשוט לא קיבל את העמדות שרצה אחרי הפתיחה.
סיבוב ששי
משחק רגוע וקצר בין שני שחקני השחמט הטובים בעולם קבע את הטון לסיבוב ה-6 בתחרות. כמו בסיבובים הקודמים, הלבן ניצח שני משחקים, וחמשת המפגשים האחרים הסתיימו בתיקו. אחרי שישה סיבובים שחור לא זכה ולו בניצחון אחד; מצב די ייחודי בתחרות על בעידן החדש.
לשני המובילים - וסלי סו ואלירזה פירוג'ה - היה גם יום שלו. סו בלבן נגד יאן-קשישטוף דודה והפעיל לחץ מסוים בפתיחה הקטלאנית. לא קל להבחין היכן הוא עשה אי דיוק, אך לאחר חילופי כלים מאסיביים, שלב הסיום של המשחק היה שקול לחלוטין. פירוג'ה, לעומת זאת, היה בסכנה ממשית במשחק עם יו ינגיי. השחקן הסיני בחר בגישה עמדתית נגד הסתעפות ניידורף בהגנה סיציליאנית וקיבל כמעט את כל מה שלבן חולם עליו בהסתעפות שבה שלטו יפים גלר ואנטולי קרפוב. גם לאחר חילופי המלכות עמדתו של פירוג'ה עדיין נראתה מסוכנת, אבל בהדרגה יתרון הלבן החל להתפוגג - העמדה הסופית הייתה תיקו מת עם רגלים שוני צבע. להחזיק בעמדה כזו הוא בהחלט הישג עבור בן ה-16.
דניאיל דובוב וולדיסלב ארטמייב שיחקו מספר רב של משחקים זה נגד זה והמשחקים תמיד מהנים משום ששני השחקנים הם בדרך כלל תוקפניים במיוחד; ובמיוחד בצבע הלבן. הסיבוב של היום גם הוא שייך ללבן. ארטמייב בחר שוב בהגנת קארו-קאן אך הפעם בחר במערך שונה באותה הסתעפות עם 6 ...רה7 (6...פה7 נגד פירוג'ה לא הביא לו כלום, מלבד בעיות). הפעם תוצאת הפתיחה לא הייתה כל כך הרת אסון, אך הלבן עדיין השיג עמדה טובה יותר עם שליטה על טור ג'. דובוב ניצח בתמורנים מול ארטמייב וזה החמיץ או לא העריך נכון את המסע 27.ז4! שלאחריו עמדתו הפכה לחסרת תקווה. דובוב ידוע בטריקים הטקטיים שלו ולא החמיץ הזדמנות לסיים את המשחק עם תחבולה 31.צא5! אם כי עבור שחקן ברמה שלו זו הייתה תחבולה פשוטה. אחרי הניצחון הזה, אלוף העולם בשחמט מהיר לשנת 2018 ממוקם רק חצי נקודה אחרי המובילים.
אניש גירי חזר לעצמו לאחר ההפסד המאכזב אתמול על חשבון ולדיסלב קובלב. זו הייתה פתיחה איטלקית וקובלב הלך על התקפה שאפתנית ומסוכנת מאוד באגף המלך. 22 ... ו5 ?! בהחלט היה יותר מדי מכיוון שלבן לא שגה. זה נראה כאילו ההתקפה של השחור נידונה לכישלון כבר מההתחלה. תוכנות השחמט סבורות ש- 26. רז1 יכול היה פשוט לסיים את המשחק, אך זה לא מהלך ששחקן אנושי יכול למצוא בקלות, אם כי 26. צא2 בהחלט היה ניתן למצוא. גירי שיחק את המסע הטבעי 26. פו5+ והמשחק עבר לעמדת סיום מעט טובה יותר עבור הלבן. קובלב שוב היה בדוחק זמן ולא הצליח למצוא את ההגנה הטובה ביותר. כשהיריבים הגיעו לבקרת הזמן, עמדת השחור כבר הייתה אבודה. שיונג - ויטיוגוב היה משחק שונה לחלוטין באותה הסתעפות- שחור הגן בעקשנות והבטיח לעצמו חצי נקודה.
יורדן ון פורייסט ווישוואנתן אנאנד שמהנים את הצופים במשחקיהם כמעט כל יום לא אכזבו. בפתיחת ארבעת הפרשים שמשוחקת לעיתים נדירות בימינו, אנאנד הלך על הקרבה של שני רגלים כדי לקבל יוזמה חזקה ואילץ את המלך הלבן להישאר במרכז. ון פורייסט החליט לוותר על היתרון החומרי שלו ולהעביר את המשחק לסיום שקול וקשה להאשים אותו בכך.
סיבוב שביעי
אלירזה פירוג'ה המשיך עם התוצאות הסנסציוניות שלו בתחרות - לאחר הניצחון הרביעי שלו ב-7 סיבובים, ילד הפלא האיראני עלה שוב ליתרון בתחרות וקיבל סיכוי אמיתי לזכות בתחרות כולה. פירוג'ה יתמודד מול קרלסן, קרואנה ואנאנד בשלושה סיבובים רצופים בשבוע הבא, והוא מצפה למשחקים האלה כי "תמיד מעניין לשחק מול אלופי עולם".
בסיבוב השביעי פירוג'ה התמודד מול כוכב עולה אחר ג'פרי שיונג מארצות הברית. למעשה, זה היה משחק בין שני שחקני הנוער הטובים בעולם עד גיל 20. פירוג'ה התחמק מחילופי כלים מוקדמים עם הסתעפות אנטי ברלין בפתיחה הספרדית ונלחם באגרסיביות על המרכז עם 7. ג3 ו- 8. ד4. עמדתו של שיונג הייתה מאוד סולידית, אך הוא לא רצה להתגונן בפאסיביות וניסה להשיג משחק נגדי פעיל עם 21 ... ג5 ו- 23 ... ד5. התוכנות קובעות כי 25 ... ז5! היה משיג שוויון מלא אך מסע זה נראה מסוכן ביותר לעין האנושית; החלטתו של שיונג לתקן את מבנה הרגלים באגף המלך העבירה את פירוג'ה ליתרון. פירוג'ה בנה לחץ חזק - השיפור היחיד יכול היה להיות 36. מהב2 במקום 36. צד2. אחרי המשחק, פירוג'ה התקשה להסביר היכן יריבו עשה טעות מכרעת. הוא צדק וציין כי 43 ... רב1 הייתה אפשרות הגנתית טובה יותר, אך המשימה של שיונג הייתה בכל מקרה קשה מאוד והוא לא הצליח להציל את המשחק.
כמעט כל משחקיו של מגנוס קרלסן עברו אותו תהליך: הוא מוצא את עצמו במצב גרוע יותר אחרי הפתיחה, אך מצליח להוציא תיקו אחרי תיקו בעזרת הגנה מדויקת. המשחק שלו בשחור מול אלוף העולם הקודם וישוואנתן אנאנד לא היה יוצא דופן. אנאנד עמד טוב יותר לאורך כל המשחק, ובשלב מסוים זה נראה כאילו הוא היה יכול להשיג ניצחון גדול, אבל קרלסן התחמק שוב מהסכנה. אפילו בעמדה הסופית, אנאנד יכול היה לנסות כניסיון האחרון 54. צב4 אך החליט להסתפק בתיקו.
שלושת המשחקים האחרים הסתיימו בתיקו ללא אירועים מעניינים.
סיבוב שמיני
מגנוס קרלסן, שמחזיק כעת בתואר אלוף העולם בשחמט קלאסי, מהיר ובליץ, זכה במשחקו הראשון בסיבוב 8. במאבק על הצמרת, קרואנה הדביק את אלירזה פירוג'ה לאחר שגבר על אנאנד במשחק דרמטי ולא הגיוני.
פביאנו קרואנה - וישוואנתן אנאנד היה בבחינת נס לאמריקאי וטרגדיה אמיתית עבור אנאנד שהפסיד את המשחק בו היה קרוב מאוד לנצח. אנאנד ששיחק בשחור הקריב רגלי מרכזי עם 11 ... א4. מסע זה הפתיע את קרואנה והוא החליט לבצע חילופי כלים כדי לשמר את מבנה הרגלים שלו. בעמדה מאוד מסובכת, שני השחקנים שיחקו שחמט ברמה מעולה (24. ... צג1! היה טוב במיוחד כשקרואנה האמין שהוא זכוי) עד שקרואנה נבהל בלחץ הזמן והתבלבל עם 37. מהו6+ ?? (אחרי 37. פו6 ללבן עדיין פיצוי מלא). עמדת הסיום שהתקבלה הייתה זכויה לשחור, אבל לפתע הדברים השתבשו עבור אנאנד. ראשית, אנאנד החמיץ ניצחון ברור (44 ...פב3) ואז נתן ליריבו להמשיך ולהחזיק את הרגלי ב-ו7 למרות כמה הזדמנויות לחסל אותו. כתוצאה מכך, בהדרגה עמדתו של השחור הפכה למסוכנת. 52 ... צא1 הייתה השגיאה האחרונה. אחרי זה קרואנה שיחק במטרה לנצח ובסופו של דבר זכה לנקודה שלמה. הפסד צורב עבור אנאנד, ואפילו שחמטאי כה גדול יצטרך יום מנוחה כדי להתגבר עליו.
המשחק של יורדן ון פורייסט - אלירזה פירוג'ה עמד בצל עקב הניצחון של קרלסן והמפגש המותח בין קרואנה - אנאנד, אך הצעירים עדיין הצליחו לרתק את הצופים הן באולם המשחקים והן ברשת, שם משודרים המשחקים בשידור חי. ואן פורסט בחר בהסתעפות נדירה 6. צז1 בהגנה הסיציליאנית ואז הפתיע את הקהל עם 11. מד1 !? וויתר מרצונו על אפשרות ההצרחה שלו. המשחק עבר לסיום מורכב בו היריבים שיחקו היטב והסכימו לתיקו כתוצאה הגיונית.
לשחור היו שני ניצחונות בסיבוב 8 (התוצאה הייתה 1–17 לטובת לבן לפני היום הזה). יאן-קשישטוף דודה שחק בהדרגה על יו ינגי בסיום צריחים שקול - רב האמן הסיני מתקשה בתחרות זו. ולדיסלב קובלב רשם את הניצחון הראשון שלו לאחר שגבר על ג'פרי שיונג. לשיונג היה יתרון ברור אחרי הפתיחה והוא חיפש דרך להנחית את המכה אחרונה. ואז עשה את המסע המוזר ביותר בתחרות - 28. פ:א7? מכה רגלי מוגן שלוש פעמים. אבל יתרונו של הלבן היה כה מכריע שאפילו עם כלי פחות שיונג היה יכול לסיים בתיקו. שיונג עדיין ניסה לנצח ואחרי 42. צד3? ו:ז3 43. ח:ז3 ח4! הכל התהפך. קובלב הבין שקיבל סיכוי ולא הרפה.
אניש גירי סיים בתיקו את משחקו עם ולדיסלב ארטמייב, שם עמד בשלב מסוים פחות טוב כפי שאמר בעצמו; דניאיל דובוב - וסלי סו היה כמעט ללא משחק מכיוון שהוסכם על תיקו במסע ה-15.
סיבוב תשיעי
המשחק הקלאסי הראשון בין שניים מכישרונות השחמט הגדולים ביותר של המאה ה-21: אלירזה פירוג'ה בן ה-16 ואלוף העולם מגנוס קרלסן, היה לא רק השיא של הסיבוב ה-9 אלא של התחרות כולה. קרלסן בשחור הביס את יריבו הצעיר בפתיחה הספרדית והבטיח ניצחון היסטורי במשחק הראשון מני רבים שצפויים בין שני השחקנים. מפגש הבליץ האחרון שלהם הסתיים בשערורייה וזה הוסיף ריגוש למשחק זה. לפירוז'ה היה יתרון מסוים מכיוון שהוביל בנקודה ושיחק בצבע הלבן. קרלסן אמר אחרי המשחק שהוא לא נבהל, אך היה מודאג מכיוון שידע עד כמה מסוכן יכול יריבו להיות ב"סוג העמדות שלו" (במקור:"his type of positions"). בכל אופן, למגנוס לא הייתה ברירה אלא לחתור לעמדה מסובכת משום שהוא פיגר אחרי המובילים בתחרות. קרלסן בחר בתרגיל פסיכולוגי מעניין - נקט בהגנת ברלין משום שהיה בטוח שפירוג'ה לא יבחר בהסתעפות הראשית עם חילופי מלכות מוקדמים. קרלסן ניחש נכון וקיבל את מבוקשו - עמדה עם מספר אפשרויות לשני הצדדים. פירוג'ה לא דייק כפי שציין קרלסן לאחר המשחק. הצעיר לא הצליח למצוא תוכנית ברורה ומול קרלסן זה מתכון לאסון. אחרי המסע ה-20 שחור כבר עמד טוב יותר והמשיך לשפר את עמדתו. במצב אבוד אסטרטגית, ניסה פירוג'ה לסבך את העניינים עם 32. ז3 ו- 34. ח4, אך זה לא עזר. באופן אירוני, כשקרלסן החליט לזכות בכלי עם 39 ... ר:ו1 זו הייתה טעות שהעניקה ללבן סיכוי זעיר לתיקו, אבל פירוג'ה היה כל כך מאוכזב שהוא פשוט נכנע מייד.
נראה שכולם היו מודעים לחשיבות המשחק משום שכל המשחקים האחרים הסתיימו בתיקו. למעשה, זה היה הסיבוב עם התוצאות המכריעות המועטות ביותר בתחרות כולה. המשחק של אנאנד מול דובוב הסתיים ראשון - אנאנד עמד מעט טוב יותר, אך מובן שלא היה במצב רוח לוחמני אחרי הדרמה במשחק בסיבוב הקודם מול קרואנה. ניקיטה ויטיוגוב נקט באותה הסתעפות בה בחן גירי את קרואנה בסיבוב השני - פביאנו קרואנה מצא שיפור קל שהביא לחילופי כלים מאסיביים. תיקו מהיר נוסף נרשם במשחק בין סו לגירי - גירי הקריב רגלי בפתיחה וקיבל שליטה על הטור הפתוח היחיד שלא הותיר ללבן סיכוי אמיתי לניצחון.
יורדן ון פורייסט החמיץ הזדמנות אמיתית להצטרף לקרואנה בראש הטבלה. במשחקו בשחור נגד ולדיסלב קובלב הוא התמודד עם הסתעפות נדירה מאוד, כאשר קובלב בחר ב־6. מהה2 !? נגד ההגנה הסיציליאנית. ון פורייסט הקריב מלכה, אך קובלב שינה את דעתו ולא לקח את המלכה (10. פה6 היה מתבקש) ונכנס לסיום בעייתי מאוד לאחר מכן. עד מהרה הלבן הפסיד טיב, אך הצליח לבנות מבצר - הייתה תחושה חזקה ששחור זכוי ולא ברור לחלוטין איפה מעד ון פורייסט.
סיבוב עשירי
מגנוס קרלסן ופביאנו קרואנה הם שני השחקנים הטובים ביותר בשחמט קלאסי. הם בראש הדירוג של פיד"ה בשנים האחרונות, זכו בפרסים ראשונים ברוב תחרויות השחמט הקלאסי בשנים האחרונות והתמודדו זה מול זה ב באליפות העולם האחרונה שהתקיימה. בסיבוב העשירי בתחרות הוכיחו קרלסן וקרואנה את כוחם כשזכו במשחקי מפתח וממשיכים להוביל בתחרות.
קרואנה שיחק בלבן נגד סנסציית התחרות אלירזה פירוג'ה מיד לאחר שזה הפסיד במשחקו מול קרלסן - הגרלת המשחקים של התחרות לא הייתה טובה לפירוג'ה. פירוג'ה לא נראה שהתרגש והפתיע את קרואנה פעמיים, פעם ראשונה עם הסתעפות חריפה מאוד של ההגנה ההודית של המלך ואז עם מסע נדיר מאוד 6 ... פג6. קרואנה יצא מהתאוריה במהירות והרגיש מעט מודאג כשיריבו המשיך לשחק במהירות רבה את מסעיו. נראה שרק 11 ... ב6 היה חידוש, ורגע המפתח התרחש במסע ה-14 כשקרואנה שיחק באומץ 14. ז5 תוך הצעת הקרבה מפתה לשחור. תוכנות השחמט מאשרות את זה ומסכימות עם קרואנה שהרגיש שהוא לפחות לא עומד גרוע יותר בעמדה שמתהווה עם רץ מול ארבעה רגלים. קרואנה הבין שהרגלי של החשור ב-ד6 מפריע לצריחים שלו, והיה חשוב מאוד לא לקחת אותו עם המלכה. קרואנה צדק גם בכך שהקידום של השחור את הרגלים שלו יחשוף את המלך. התרחיש המדויק הזה קרה במשחק וההתקפה של הבלן הייתה קצרה ומשכנעת. פירוג'ה כנראה יכול היה לשחק טוב יותר סביב מהלך 30 (30 ... ח5! ומניעה של ח3-ח4 היה ראוי לשקול), אבל באופן כללי, אין לו מה להאשים את עצמו. קרואנה היה פשוט שחקן טוב יותר במשחק זה.
מלבד שני המובילים, ג'פרי שיונג היה המנצח היחיד היום, לאחר שהתאושש מהצרות שפקדו אותו באמצע התחרות. הוא השיג יתרון בסיום מול ולדיסלב ארטמייב, מכיוון שהצריח שלו היה פעיל הרבה יותר - יריבו מרוסיה הקריב רגלי כדי להפעיל את הצריח שלו, אך לבן הצליח ליצור רגלים מחוברים בטורי א' וב' ולשחור לא היה מה לעשות כנגדם.
בכמה משחקים שהסתיימו בתיקו היום התוצאה נקבעה קצת מוקדם מדי. דניאיל דובוב היה מעט טוב יותר נגד אניש גירי ויכול היה להתעלל בו עוד ללא כל סיכון אך החליט שלא לבחון את טכניקת ההגנה האגדית של ההולנדי. ניקיטה ויטיוגוב מאוכזב ככל הנראה מאוד מהביצועים שלו בתחרות מכיוון שהוא החמיץ כמה הזדמנויות טובות מאוד ועשה משגה נורא מול ון פורייסט - זו הסיבה שהוא ככל הנראה לא האמין לעצמו כשקיבל יתרון ברור בשחור מול וישוואנתן אנאנד. הוא השיג רגלי נוסף ללא שום תמורה ללבן, ואילץ תיקו על ידי חזרה על מסעים. ליו ינגי היה גם רגלי נוסף ברוב המשחק מול וסלי סו וניסה הכל כדי להשיג את הניצחון הראשון שלו אבל סו פשוט הגן טוב מכדי לתת לזה לקרות.
כרגיל, יורדן ון פורייסט שיחק את אחד המשחקים המהנים ביותר של הסיבוב - הפעם בעזרתו הברורה של יריבו, יאן-קשישטוף דודה. ההולנדי שיחק 2. ג3 מול ההגנה הסיציליאנית, אך לדודה לא היו בעיות להשוות ואז להבטיח יתרון קל בזכות צמד הרצים. ון פורייסט הרגיש שמשהו השתבש ולכן הקריב רגלי עם 27. ב4 !? אבל אם דודה היה מגיב עם 30 ... א5, היו לון פורייסט בעיות רציניות. 30 ... מח7 איפשר ללבן להינצל לאחר הקרבת מלכה המובילה לשח נצחי.
סיבוב אחד עשר
היה זה "היום המנצח" הראשון של הצבע השחור, אבל הניצחון של קרואנה שלמעשה הבטיח לו ניצחון בתחרות הוא עובדה בעלת חשיבות רבה בהרבה. אלירזה פירוג'ה ספג את התבוסה השלישית ברציפות לאחר שוישוואנתן אנאנד הפגין טכניקת משחק סיום ללא דופי ויצר יצירת מופת עמדתית.
קרואנה שיחק בשחור מול נועל הטבלה ולדיסלב קובלב ותכנן לשחק במטרה להשיג ניצחון אם יזדמן לו סיכוי. ההזדמנות הציגה עצמה די מהר כשקובלב, שיש לו שתי בעיות מרכזיות בתחרות - חוסר הכנה של הפתיחות וכניסה לדוחק זמן באופן קבוע - טעה בסדר המסעים בגרסה חריפה של הפתיחה הספרדית. הוא שיחק 15. ו4 כמעט ללא מחשבה כאשר 15. מח1 הוכח כמסע הטוב ביותר; במשחק, הוא נסוג עם מלכו ל-ח1 שני מסעים לאחר מכן ובמהרה הבין שמשהו השתבש. קובלב התחיל להסס ואחרי שהוא לא החזיר את הפרש ל-ב5 במסע ה-21 מרכזו פשוט התמוטט. קרואנה ניצח בקלות את המשחק לאחר התקפה עם רגלי עודף.
מגנוס קרלסן לא הצליח לעמוד בקצב של קרואנה והיה מאוכזב למדי לאחר שסיים בתיקו את משחקו עם יאן-קשישטוף דודה. אלוף העולם חשב שההתקפה המוקדמת של דודה על אגף המלך הייתה מוקדמת מדי, אם כי תוכנות השחמט מעניקיות ללבן יתרון לאחר 21. ח4. דודה שיחק 21. ז4 במקום זאת וקרלסן עמד היטב עד שהחמיץ תחבולה במסגרת חילופי כלים. לבן שוב עמד מעט טוב יותר, אבל אז לדברי מגנוס עצמו, קרה משהו מוזר - רב האמן הפולני המשיך לחפש הזדמנויות להשיג תיקו במקום לשחק בצורה אופטימלית. זו בהחלט לא הייתה הדרך הנכונה להתמודד עם המצב, ובעמדה הסופית למגנוס היה יתרון ברגלי, אבל צמד הרצים החזק של הלבן לא איפשר לשחור סיכוי לניצחון.
את משחק היום שיחק אנאנד; זה רק הניצחון השני שלו בטורניר, אבל את שני הניצחונות כדאי לנתח. אלוף העולם לשעבר הודה שהוא היה קצת עצבני לפני המשחק למרות שני ההפסדים של אלירזה פירוג'ה מכיוון שידע שפירוג'ה ישחק בצורה אגרסיבית מאוד. אנאנד ציפה להסתעפות עם 4. ו3 בהגנה הנימצו-הודית ובחר בהסתעפות נדירה עם 7 ... ג5 (הוא שיחק רק 7 ... ה5 לפני כן). תשובתו של פירוג'ה הייתה ככל הנראה חידוש והמשחק עבר מייד למשחק סיום מורכב עם מבנה רגלים לא שגרתי. אנאנד פשוט הבין את מהות משחק הסיום הרבה יותר טוב וגבר בהדרגה על יריבו הצעיר. קשה להצביע מתי בדיוק השתבשו הדברים לפירוג'ה - זה נראה כאילו 21. פד6 + היה מוקדם מדי ו-25.מד2 המאפשר לשחור לקבע את הרגלי החלש של לבן ב-ו3 הייתה בהחלט טעות. לאחר מכן, אנאנד שיחק במיטבו וניצח את יריבו בעמדה שעדיין נראתה לא ברורה לעין לא מיומנת.
שלושה משחקים ברציפות נגד טובי השחקנים בעולם היוו מבחן אמיתי לכישרון בן ה-16 שחי כיום בצרפת. אפשר לומר שהוא לא עבר את המבחן מכיוון שהפסיד את שלושת המשחקים. מצד שני, הוא יכול רק להאשים את עצמו במשחק מול קרלסן; בשני המפגשים האחרים יריביו היו פשוט במיטבם ורמה זו היא מחוץ ליכולתו בגיל 16.
יורדן ון פורייסט - גיבור נוסף מהשלבים המוקדמים של התחרות - לא הצליח היום. ההתקפה המוקדמת שלו על אגף המלך נתקלה בתגובה נגדית של ולדיסלב ארטמייב במרכז הלוח והלבן כפה סיום טוב יותר. עד מהרה זכה ארטמייב ברגלי ובסופו של דבר במשחק. זה ניצחון שלישי של ארטמייב עם הלבן, אבל היו לו יותר מדי בעיות עם השחור מכדי לקרוא לתחרות הזו הצלחה.
בשלושת המשחקים האחרים, אניש גירי לא הצליח לפרוץ את הגנת פטרוב החביבה על יו ינגי, ניקיטה ויטיוגוב ניווט לקו פתיחה שמוביל לתיקו נגד דניאיל דובוב, ווסלי סו כפה תיקו במסע ה-11 מול ג'פרי שיונג - מוזר משום שעדיין היו לו סיכויים לזכות בתחרות.
טבלת הנקודות בסיום התחרות
! !! שחקן!! דירוג פיד"ה !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! סה"כ!! ברגר !! ביצוע
אריאל בר
אריאל בר (נולד ב-2 באוקטובר 1964) הוא רופא, מנתח עיניים פלסטי, סופר, מפקד הרפואה הפיקודי של פיקוד העורף לשעבר, מוביל משלחות הצלה לאסונות ברחבי העולם.
ביוגרפיה
אריאל בר נולד בתל אביב ולמד רפואה בפקולטה לרפואה ע"ש רפפורט בטכניון במסגרת העתודה האקדמית. בשנת 1990 החל את הקריירה הצבאית כרופא גדודי וחטיבתי בצנחנים. בשנים 1995-1994 יצא לשנת מסע בדרום-אמריקה ובאנטארקטיקה כרופא תרמילאי, ובהמשך פרסם את ספרו הראשון, ספר מסע, "יבשת בתרמיל" בהוצאות אריה ניר-מודן. בשנת 1996 החל את התמחותו כרופא עיניים בבית החולים וולפסון.
בשנת 2001 יצא כחלוץ למשלחת צה"ל בהודו, שם תפקד כרופא עיניים מנתח. בהמשך שימש כרופא אוגדתי בצה"ל, עבר את הקורס לפיקוד ומטה בצה"ל וביצע שורה של תפקידי פיקוד בחיל הרפואה.
ב-2005 ביצע תת-התמחות בבית חולים "שיבא" תל השומר בתחום האוקולופלסטיקה (פלסטיקה של רפואת העיניים), ועבד כרופא עיניים מנתח בבית חולים שיבא בתחום זה. בשנת 2005 סיים גם תואר שני במנהל מערכות בריאות באוניברסיטת בן-גוריון בנגב. בהמשך היה חבר בוועדת האתיקה של חיל הרפואה ושל ועדת האתיקה של ההסתדרות הרפואית בישראל מטעם צה"ל.
בשנת 2007 קיבל דרגת אלוף-משנה, והתמנה למפקד הרפואה הפיקודי של פיקוד העורף. במסגרת תפקידו זה יצא שוב כחלוץ למשלחות צה"ל לנפגעי רעידת האדמה בהאיטי (2010) ולרעידת האדמה והצונמי בסנדאי (2011). לאחר רעידת האדמה בהאיטי פרסם את הרומן הדוקומנטרי "כשהאדמה רעדה" בהוצאת ידיעות ספרים, ואף הוזמן להרצות מטעם צה"ל על פועלה של משלחת ההצלה בכנס איפא"ק בארצות הברית בשנת 2010.
ד"ר בר ייסד ועמד בראש כנס בינלאומי לקידום תחום רפואת החירום והאסונות, כנס ה-IPRED הראשון והשני. ב-2011 מונה לעוזר מנכ"ל אסותא לתחום בטיחות החולה.
ב-2013 יצא לאור ספרו השלישי, רומן תנכי בשם ״יותם״, שראה אור ברימונים הוצאה לאור. ב-2014 החל ד"ר בר להגיש תוכנית רדיו בתחום בריאות בשם "רבע ל-גוף ונפש" בגלי צה"ל.
ב-2020 יצא לאור ספרו הרביעי, ״סירות הדרקון״ בהוצאת ״ידיעות ספרים״, רומן היסטורי המגולל את סיפורה של הקהילה היהודית בעיר חרבין שבסין.
אריאל בר הוא אחיו של השחקן והמנחה ירון ברובינסקי.
אביגיל ובריטני הנזל
כל אחת מהתאומות שולטת בצד אחד של הגוף, ואחראית על פעולת היד והרגל בצד "שלה". משום כך כתינוקות הן נדרשו ללמוד לתאם בין פעולותיהן כדי לבצע פעולות כמו זחילה, הליכה או מחיאות כפיים. בשעה שפעולות כמו אכילה או כתיבה יכולות להתבצע בנפרד ובו זמנית על ידי שתיהן, פעילויות אחרות כמו ריצה, הברשת שיער ונהיגה ברכב דורשות סינכרון בין פעולותיהן של התאומות.
למרות הסקרנות שיצר מצבן, התאומות הצליחו לשמור באופן יחסי על פרטיות חייהן. בגיל 16 הן התראיינו ב-TLC בה הן סיפרו על חייהן היומיומיים ותוכניותיהן לעתיד. באוגוסט 2012 החלו שידורי סדרת הטלוויזיה אייבי ובריטני המתארת את חייהן ומשודרת ב-TLC.
ביוגרפיה
אביגיל ובריטני נולדו בקארבר קאנטרי שבמינסוטה, לפאטי, אחות במקצועה ולמייק, נגר וגנן. יש להן אח ואחות צעירים. הן גדלו בגרמניה החדשה - מינסוטה, ואת לימודיהן התיכוניים השלימו בתיכון הלותרני במאייר, מינסוטה.
לאחר לידתן דחו הורי התאומות את האופציה של הפרדה בניתוח לאחר ששמעו מהרופאים שככל הנראה שתי התאומות לא ישרדו את הניתוח. לאחר שגדלו התאומות חזרו ואשרו ההורים את החלטתם בעבר בטענה כי איכות חייהן של התאומות או התאומה שתשרוד תהיה פחותה אם יעברו ניתוח.
התאומות עברו בהצלחה את מבחני הנהיגה שלהם. הם עשו טסטים פעמיים: אביגיל אחראית על הדוושות, הרדיו, המזגן, והתקנים אחרים הממוקמים בצד הימין של מושב הנהג ובריטני אחראית על איתות ואורות. על ההגה אחראיות שתיהן.
הן סיימו את התיכון בשנת 2008 והחלו את לימודי הקולג' שלהן באוניברסיטת בת'ל, סיינט פול, מינסוטה.
התאומות אוהבות ושונאות דברים שונים, יש להן העדפות שונות באוכל, ביגוד וכדומה. חלק מבגדיהן שונו על ידי התופרת שלהם כך שיש להם שני מחשופים נפרדים מתוך מטרה להדגיש את האינדיבדואליות שלהן. הן סועדות בדרך כלל ארוחות נפרדות אם כי לעיתים הן יחלקו ארוחה משותפת לשם נוחות. אביגיל טובה יותר במתמטיקה ובריטני טובה יותר בכתיבה. עבור משימות כמו השבה למיילים הן משיבות כאדם אחד, כשבדרך כלל הן עונות בגוף ראשון יחיד כשהן מסכימות על אותם דברים, אולם כשתגובותיהן שונות הן משתמשות בשמותיהן, בגוף שלישי יחיד.
יכולתן לשרוד חיים ממושכים באופן בריא מוטלת בספק, משום שישנם רק 4 זוגות של תאומים סיאמיים שחלקו גוף אחד ושהגיעו לבגרות ולרובם היו בעיות לבביות או בעיות באיברים אחרים. לעת עתה, אף אחד מאלה לא אובחן במקרה של הנזל.
בריאיון לערוץ דיסקברי ב-2006 אמרו הבנות, אז בנות 16, כי הן מקוות לצאת לדייטים, להתחתן וללדת.
פיזיולוגיה
לתאומות הנזל גוף אחד בעל שני ראשים, חזה הרחב מעט מהממוצע, שתי ידיים ושתי רגליים. כאשר הן נולדו הייתה להן זרוע נוספת, שלישית, המחוברת לשכמה בחלק האחורי. זרוע זו הוסרה בניתוח לאחר לידתן.
ראשה של אביגיל נוטה כ-5 מעלות לצד ימין וראשה של בריטני כ-15 מעלות לצד שמאל, מה שגורם לו להיות קצר יותר. בגיל 12 הן עברו ניתוח בבית החולים Gillette Children's Specialty Healthcare כדי לטפל בעקמת שלהן ולהרחיב את חלל בית החזה על מנת למנוע קשיים עתידיים בנשימה.
עקב השליטה הפיזית של כל אחת מהן על מחצית הגוף, חוש המישוש של כל אחת מוגבל לצד בו היא שולטת. ביחס למישור החיצי יש ביניהן חלוקה מוחלטת, להוציא חפיפה חלקית בקו האמצע. פעולות רבות דורשות את שילוב הפעולה של שתיהן. יחדיו הן יכולות באופן נורמלי ללכת, לרוץ, לשחות או לרכוב על אופניים - פעולות שהן למדו לבצע במהירות של אדם רגיל. הן מקלידות יחדיו במחשב ואף נוהגות יחד - כל אחת מהתאומות עברה טסט בנפרד.
אופן חלוקת האיברים
לאביגיל ובריטני יש איברים נפרדים בחלק העליון של גופן אשר רובם ממוקמים מעל הטבור המשותף שלהן, למעט חוט השדרה.
אמיר אורן
אמיר אורן (נולד בשנת 1950) הוא עיתונאי, פובליציסט, שדרן רדיו ופרשן צבאי ישראלי. כתבותיו פורסמו בעיתונים נחשבים בישראל ומחוצה לה. שימש כפרשן צבאי גם בטלוויזיה וברדיו בישראל ובארצות הברית. חתן פרס "המצוינות ומקצוענות בעיתונות הישראלית" על שם שלום רוזנפלד לשנת 2011.
ביוגרפיה
אורן נולד בתל אביב. התגייס לצה"ל בשנת 1968, ושירת ככתב צבאי בשבועון "במחנה" ובגלי-צה"ל. במסגרת תפקידו תיעד את הנעשה בחזית הדרומית במהלך מלחמת ההתשה. עם שחרורו מצה"ל המשיך לעבוד בשבועון "במחנה" ככתב הראשי במשך שלוש שנים נוספות, וסיקר את מלחמת יום הכיפורים עד להסכם הפרדת הכוחות. לאחר מכן מונה למשך שנה כשליח השבועון בארצות הברית, ובמסגרת תפקידו הפיק כתבות על צבא ארצות הברית.
עם פרישתו מ"במחנה" המשיך לעבוד בארצות הברית במשך שלוש שנים, עד שנת 1976, במסגרת משרד הקישור לקונגרס בשגרירות ישראל בוושינגטון, ובמשלחת משרד הביטחון בניו יורק.
עם שובו לישראל בשנת 1977 הצטרף לצוות העיתונאים של "דבר", והרבה לעסוק בהכנת כתבות בנושאי צבא וביטחון. בהמשך כתב גם מאמרי מערכת. בשנת 1983 היה כתב העיתון בוושינגטון. כעבור שלוש שנים שב לישראל, והמשיך לפרסם כתבות במסגרת "דבר" עד שנת 1996. תוך כדי עבודתו בעיתון שימש במשך שלוש שנים כפרשן צבאי במסגרת הערוץ הראשון, החל משנת 1995, וערך כתבות עבור התוכנית "מבט שני". עם סגירת "דבר" החל אורן בשנת 1996 לעבוד כחבר מערכת ופרשן צבאי בעיתון "הארץ", תפקיד שמילא עד סוף אוקטובר 2017, אז עבר לכתוב באתר וואלה!.
במהלך הקריירה שלו הגיש אורן תוכניות רדיו בגלי צה"ל, ושימש כפרשן צבאי גם בערוץ 2, בערוץ 10 ובקול ישראל. היה הפרשן הישראלי של רשת הטלוויזיה האמריקאית CBS במהלך מלחמת עיראק ובמלחמת לבנון השנייה. כתבותיו פורסמו בשבועונים אקונומיסט וניו ריפבליק.
בינואר 2011 קיבל את פרס "המצוינות ומקצוענות בעיתונות הישראלית" על שם שלום רוזנפלד מטעם מכון חיים הרצוג לתקשורת, חברה ופוליטיקה באוניברסיטת תל אביב. נימוקי הפרס היו: "אורן משלב בכתיבתו את ההשכלה הרחב, הידע, חקר האמת, השפה הבהירה, וההגינות בכתיבה, תכונות ששלום רוזנפלד המנוח העלה על נס בכתיבה העיתונאית. אורן מביא לכל ניתוח צבאי ואסטרטגי את עומק ידיעותיו, אבל מאתגר את המערכות ואת קוראיו "לחשוב מחוץ לקופסה".
אורן קרא לנשיא המדינה שמעון פרס להשמיע את קולו נגד תקיפה ישראלית באיראן.
בזמן שמיעת העדויות בתיק המתנות, קרא אורן למאבטחי השב"כ לשנות את גישתם ארוכת השנים ולזכור שהם אינם חייבים נאמנות למאובטחים אלא למדינה.
למד מדע המדינה ויחסים בינלאומיים באוניברסיטת תל אביב ובאוניברסיטת וושינגטון.
החל משנת 2022, מגיש אורן את הפודקאסט "אפרכסת", בו הוא משוחח עם אנשי ביטחון וממשל.
חיים אישיים
אורן נשוי ואב לשלושה ומתגורר בתל אביב.
סגנון כתיבה
כתיבתו של אורן כוללת פעמים רבות התחכמויות לשוניות. לאחר הפסק השיחות בין ישראל לחמאס במהלך מבצע צוק איתן כתב: "אפילו יושגו הבנות כלשהן בקהיר, לא תהיה נפילת מתח. להפך, מתח הנפילות יישמר, גם אם הלהבות יונמכו לכדי צוק קטן, אש קטנה, עם ישראל בתפקיד הפינג'אן."
הפקות תיעודיות
אורן כתב והפיק יחד עם העיתונאי מיכה פרידמן את הסרט התיעודי "תיק שמחוני". הסרט, ששודר בערוץ יס דוקו בשנת 2006, עסק בעימותים בין הרמטכ"ל משה דיין לבין אלוף פיקוד הדרום אסף שמחוני, שנספה בתום מלחמת סיני בתאונת מטוס בדרכו להוכיח לראש הממשלה, דוד בן-גוריון, את צדקתו במלחמת הגרסאות בינו לבין דיין.
אורן היה שותף עם מיכה פרידמן לביצוע תחקירים וראיונות בסדרה בת 4 פרקים "לא תשקוט הארץ", שהפיק עמית גורן, ששודרה בערוץ הראשון בסוף שנת 2013, לציון 40 שנה למלחמת יום הכיפורים.
תביעות דיבה
אורן היה מעורב בכמה משפטי דיבה. בתחילת 2012 נדחתה על הסף תביעת לשון הרע של אברהם שרגאי, ראש ענף ביטחון במשרד ראש הממשלה, נגדו ונגד "הארץ" בהמשך אותה שנה הסכימו אורן ו"מעריב" למחוק את התביעות ההדדיות בגין לשון הרע. במסגרת הסכם הגישור, הודו ב"מעריב" כי פרסמו מידע ללא בדיקה, ואילו אורן הבהיר כי לא האשים את העיתון בדיווח מוטה בשל התערבות הרמטכ"ל לטובת עופר נמרודי.
שקופית
שקופית (באנגלית: Reversal Film ; סרט היפוכי) הוא סרט צילום ובו דימוי פוזיטיבי שקוף בצבע או בשחור לבן, לרוב הוא חתוך ונתון בתוך מסגרת קרטון או פלסטיק ומיוצר בגדלים שונים, החל מסרט רול בגודל 35 מ"מ ועד לגיליונות של 8x10 אינץ', השימוש בדימוי פוזיטיבי מאפשר לגוונים עשירים הדומים לצבעם במציאות.
השקופית המורכבת באופן בודד משמשת במיוחד עבור הקרנה על גבי מסך באמצעות מקרן שקופיות דבר המאפשר לתמונה להיות נצפית על ידי קהל גדול בבת אחת. צורתה הנפוצה ביותר מגיעה בסרט חתוך של 35 מ"מ עם מסגרת של 2x2 אינץ'. ישנן מעבדות מיוחדות המייצרות שקופיות מתמונות במצלמה דיגיטלית ובפורמטים כדוגמת JPEG או קבצים שמקורם בגרפיקה ממוחשבת. שקופית משמשת לעיתים גם בסרט קולנוע, בעיקר ב-16 ו-8 מ"מ, במטרה להניב תמונה חיובית במצלמה המקורית בה צולם ומניעת ירידה באיכות כתוצאה מתהליך צילום נגטיבי שיש להעתיקו לפוזיטיבי. ובנוסף, כדי לייצר סרט שניתן להקרינו ישירות במקרן, בלי צורך בעיבודים נוספים.
היסטוריה
בשנת 1903 רשמו האחים לומייר פטנט על צילום צבעוני בצבעים טבעיים, שנקרא "אוטוכרום לומייר" אשר הופץ באופן מסחרי בשנת 1907. בשיטה זו השתמשו בחיבור הצבעים הנראים לעין באמצעות תחליב רגיש לאור אשר ציפה צלוחית או פלטת זכוכית דקה ועליה שכבה של גרגרי עמילן תפוח אדמה צבועים. שיטת הצלוחיות הופסקה בשנות ה-30 ולאחריה נכנסו סרט הצילום הצבעוני המודרני הראשון הקודכרום (1935) של חברת קודאק וכן צלוחיות סרטי הקולנוע של אגפא, אך כל אלה יצאו מייצור וכבר לא היו קיימים בשנת 1961.
סרט הנגטיב המוקדם דרש עלות גבוהה של עיבוד והדפסה, עם איכות צבע בינונית, דהייה מהירה ושינויי צבע שהתגלו לאחר מספר שנים. לכן צלמים חובבים שהיה להם ציוד להקרנת סרטים השתמשו בעיקר בו, גם כי עלות רכישת המקרן קוזזה בצורך להדפיס את הדימויים. אולם החל משנות ה-70 ירדו מחירי ההדפסה ונעשו שיפורים באיכות, כך הפך הנגטיב לשיטה המועדפת על צלמים חובבים.
עד סביבות 1995 הייתה העדפה לשקופיות צבע בפרסום והשתמשו בה באופן נרחב בצילום מסחרי, עיתונות, ספורט וצילומי טבע, לאחר מכן היא הוחלפה בהדרגה על ידי המדיה הדיגיטלית.
עירית לינור
עירית לינוּר (נולדה ב-18 באוקטובר 1961, חשוון ה'תשכ"ב) היא סופרת, מתרגמת, תסריטאית, במאית, פובליציסטית ושדרנית רדיו ישראלית.
ביוגרפיה
לינור נולדה וגדלה בתל אביב. את שירותה בצה"ל עשתה כקצינה בחיל התותחנים. בעלת תואר ראשון בפילוסופיה ופסיכולוגיה מאוניברסיטת תל אביב.
לינור פרסמה טור קבוע בשבועון "כותרת ראשית" שיצא לאור באמצע שנות השמונים. עם סגירתו עברה לכתוב בעיתון "חדשות" עד סגירתו ב-1993, כולל במדור הרכילות ציפורה. לאחר מכן כתבה את הטור הסוגר של מוסף "הארץ". בשנת 2017 שבה לכתוב מפעם לפעם במוסף "הארץ", אך החליטה לעזוב מאוחר יותר באותה שנה.
ספרה הראשון הוא "שירת הסירנה", שנכתב בהשראת מלחמת המפרץ, עת נשארה בין תושבי תל אביב שלא ברחו מהעיר. הספר, שיצא בשנת 1991 בהוצאת זמורה-ביתן, נמכר בעשרות אלפי עותקים. בשנת 1994 יצא לאקרנים הסרט "שירת הסירנה" שמבוסס על הספר. לינור כתבה את תסריטו.
ספרה השני, "שתי שלגיות", מספר על צלמת שמוצאת את עצמה מעורבת בפרשת רצח.
בשנת 1996 יצא ספרה השלישי, "הבלונדינית הסודית", אוסף טורים שכתבה במסגרת העיתונים "כותרת ראשית", "חדשות" ו"הארץ". הספר יצא לאור בהוצאת זמורה ביתן.
ספרה הרביעי, "הסנדלרית", מתרחש על רקע חיי הזוהר של אנשי התקשורת המשודרת. ספרה החמישי, "בנות בראון", הפך לסדרת טלוויזיה. את התסריט לסדרה כתבה לינור. עלילת הספר מתרחשת מאמצע שנות השמונים עד ראשית שנות התשעים, במושב חקלאי פושט רגל. עורך דין ממולח מוביל את התושבים למכירת קרקעות, בעודו מחזר אחר הבת הצעירה במשפחה.
בשנת 1998 כתבה וביימה את סרט הטלוויזיה "חתולות הרעם".
ב-2014 התפרסם הספר השישי של לינור, "גברת ורבורג". הספר, כמו קודמיו, נמכר בלמעלה מ-20,000 עותקים. זכה לתעודת "ספר הזהב" מטעם התאחדות המו"לים ובפרס סטימצקי לארבעת הסופרים שספריהם היו הנמכרים ביותר בשנה הקודמת.
בשנת 2000 זכתה בסכום של 250,000 ש"ח בתוכנית "מי רוצה להיות מיליונר". זו הייתה זכיית שיא בתוכנית עד אז.
בשנת 2009 כתבה וביימה את הסדרה "מה שנחוץ לרווק", המבוססת על הספר "גאווה ודעה קדומה", שאותו תרגמה לינור לעברית.
לינור מגישה בקביעות את התוכנית "המילה האחרונה" ב"גלי צה"ל" החל משנת 1998. תחילה שידרה את התוכנית עם אורי אורבך ובהמשך עם שדרנים אחרים. ממרץ 2018 היא משדרת כשלצידה קובי אריאלי. בשנת 2016 זכתה בפרס מפקד גלי צה"ל על המשדר המיוחד "שנה למותו של אורי אורבך ז"ל".
בתשע"ז מונתה לחברה באקדמיה ללשון העברית.
בין השנים 2014–2018 הייתה לינור חברת פאנל קבועה והגישה לסירוגין את התוכנית "הפטריוטים", בערוץ 20. בנובמבר 2020 הצטרפה מחדש כמגישה בערוץ 20 והחלה להגיש בחלק מהימים לצד שמעון ריקלין את הרצועה של שבע בערב "ריקלין ושות".
לאחר השקת הערוץ עכשיו 14, שבה לינור לאחר הפסקה קצרה לתוכנית "הפטריוטים" כחברת פאנל קבועה.
בינואר 2020 הצטרפה לישראל היום, והחלה לכתוב טור קבוע במוסף "ישראל השבוע" של העיתון.
דעותיה וסגנונה
לינור ידועה בדעתנותה במגוון נושאים על סדר היום, ובסגנונה המושחז, החריף וההומוריסטי, תוך סירוב להתיישר עם כללי התקינות הפוליטית. היא מפרסמת את עמדותיה גם בעמוד הפייסבוק שלה. בתחילת דרכה התקשורתית הייתה שמאלנית בעלת השקפה ציונית ופמיניסטית. במהלך השנים שינתה את דעותיה וכיום מזוהה כימנית וכשמרנית. את השינוי הזה זוקפת לינור לכישלונו של מחנה השמאל לפתור את הסכסוך הישראלי-פלסטיני, כמו גם לעוינות הבלתי מתפשרת של השמאל הפוליטי בישראל. מבחינה כלכלית לינור הגדירה עצמה תמיד כימנית. היא מתנגדת לתמיכה ממשלתית באמנות, בנימוק שאין זכות קיום לתרבות שאינה מצליחה להחזיק את עצמה בעזרת העניין שהיא יוצרת בציבור, אך מבחינה חברתית היא מביעה הזדהות עם גוש השמאל.
ב-2002 התפרסמה חליפת מכתבים בין לינור ובין המוציא לאור של עיתון "הארץ", עמוס שוקן, שבה תקפה את עמדתו של העיתון כלפי הסכסוך הישראלי-פלסטיני והאשימה אותו באנטי-ציונות ואנטי-פטריוטיות. בריאיון לגלובס בשנת 2014 הכריזה כי. לינור מתנגדת לתנועת הקומוניזם, שאותה תיארה:, ולציון יום הפועלים ב-1 מאי.
הדיוויזיה ה-38 (האימפריה הגרמנית)
הדיוויזיה ה-38 (בגרמנית: 38. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
עירית לינור
דעותיה וסגנונה
לינור מתנגדת להליכי פונדקאות שאותם היא מגדירה. היא כתבה שלכל ילד ישנה זכות בסיסית לאם, ולכן אין להקים מלכתחילה תא משפחתי שבו האם אינה קיימת. תחת זאת הציעה אופציות חלופיות כמו הורות משותפת.
הדיוויזיה ה-38 (האימפריה הגרמנית)
היסטוריה
הדיוויזיה הוקמה ב-1 באפריל 1899, וחייליה גויסו מתורינגיה, ובפרט מאזור ארפורט.
עירית לינור
דעותיה וסגנונה
בדצמבר 2017 הושעתה למשך שבוע משידור בגלי צה"ל לאחר שכינתה בשידור את הנשיא ריבלין ו, לאחר שדברים של ריבלין פורשו בתקשורת כתמיכה בהפגנות נגד ראש הממשלה בנימין נתניהו. ההשעיה ספגה ביקורת מהימין בטענה שביקורת דומה משמאל לא טופלה באופן דומה. שר החינוך דאז נפתלי בנט הודיע שלא יתראיין בגל"צ עד שלינור תחזור לשדר.
הדיוויזיה ה-38 (האימפריה הגרמנית)
היסטוריה
עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-11 בפיקוד אוטו פון פליסקו, אשר היה חלק מהארמייה השלישית בפיקוד מקס פון האוזן. הדיוויזיה נטלה חלק במערכה על הגבולות. לאחר מכן הועברה לחזית המזרחית, שם לחמה בקרב הראשון על האגמים המזוריים, ולאחר מכן בקרבות נוספים, ביניהם מתקפת גורליצה-טרנוב והנסיגה הגדולה. בשנת 1915 הועברה שוב לחזית המערבית, שם לחמה בקרבות שונים בזירה. בשנת 1916 היא לחמה בקרב ורדן ובהקרב על הסום, ובשנת 1917 היא לחמה בקרב אראס ובקרב פשנדל. בשנת 1918 השתתפה הדיוויזיה במתקפת האביב, ולאחר מכן לחמה הדיוויזיה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-5 ביולי 1919 פורקה הדיוויזיה.
עירית לינור
טלוויזיה וקולנוע
בימוי ותסריט תסריט משחק
חיים אישיים
לינור מתגוררת בשכונת צהלה בתל אביב. מ-1997 עד 2006 הייתה נשואה לאלון בן דוד, הפרשן הצבאי של חדשות 13. לשניים בת.
אחיה של לינור, אייל, היה נגן בס בלהקת פופלקס.
קישורים חיצוניים
מכּתביה:
סמסונג גלקסי נוט 3
Samsung Galaxy Note 3 הוא פאבלט המיוצר ומשווק על ידי חברת סמסונג. המכשיר משתמש במערכת ההפעלה אנדרואיד בגרסת ג'לי בין 4.3 עם ממשק ה-TouchWiz מבית סמסונג, הכולל את עט ה-S PEN שהממשק מותאם לו וכולל פונקציות מיוחדים עבור העט. ה-Galaxy Note 3 הוכרז באירוע מקדים לתערוכת IFA 2013 בברלין ב-4 בספטמבר 2013, והושק במספר מדינות באותו החודש. בישראל הושק המכשיר בתאריך ה-9 בספטמבר 2013. למכשיר עיצוב דק מקודמו, עם גב דמוי עור חדש. בחודשיים הראשונים להפצתו, נמכרו כ-10 מיליון יחידות של המכשיר. בסקר שנערך בארצות הברית של השוואה בין אייפון לגלקסי זכה הגלקסי ביתרון של 54 נקודות מול האייפון והגלקסי note 3 בהפרש 66 נקודות מהגלקסי הרגיל ולפיכך ניתן להסיק כי ה-note הוא גרסה משופרת וטובה של הגלקסי ובין המכשירים הטובים בשוק, נכון למועד הכרזתו. למרות כל היתרונות שלו וההישגים המרשימים שלו, הוא מכשיר המתאפיין במשקל רב יותר, ויש המתקשים להשתמש בו.
חומרה
ה-Galaxy Note 3 עשוי פוליקרבונט כמו מכשירים אחרים של סמסונג מאותה שנה, אך עם גב דמוי עור (לא עור אמיתי, הכל מפלסטיק). עם עובי של 8.3mm הוא דק יותר מהמכשיר הקודם בסדרה, גם מעט קל יותר. גרסת ה-LTE (דור רביעי) כוללת את מעבד ה-Snapdragon 800 הכולל מעבד מרובע ליבות במהירות 2.3GHz, בעוד גרסת הדור השלישי כוללת את פלטפורמת ה-Exynos 5420 הכוללת מעבד מרובע ליבות במהירות 1.9GHz עבור ביצועים כבדים ומעבד ארבע ליבות במהירות 1.3GHz עבור ביצועים חלשים. למכשיר יש מצלמה אחורית 13MP עם פלאש LED יחיד ומצלמה קדמית 2.1MP. המצלמה האחורית יכולה לצלם וידאו ב-HD 1080P ואף בגרסת ה-LTE ניתן לצלם ב-4K. המכשיר כולל 3GB של זיכרון RAM, הראשון בפלאפון סלולרי. למכשיר מסך 5.7 אינץ' ברזולוציית HD מלאה, 1080X1920 בטכנולוגיית SUPAR AMOLED. למכשיר סוללת 3200mAh וחיבור USB 3.0 (הראשון בטלפון סלולרי) המאפשר סנכרון מהיר יותר עם המחשב וטעינה מהירה יותר. המכשיר מגיע בשני נפחי אחסון: 32GB (נפח האחסון היחיד הנמכר על ידי היבואנית בישראל, סאני תקשורת) או 64GB הניתן להרחבה באמצעות כרטיס micro SD עד 64GB. המכשיר כולל את עט ה-s pen שכולל אפשרויות חדשות. Galaxy Note 3 זמין בישראל בשני צבעים: שחור ולבן, שתי האפשרויות הנוספות, ורוד, ואדום-זהוב לא זמינות בישראל ביבוא רשמי.
תוכנה
Galaxy Note 3 מגיע עם מערכת ההפעלה אנדרואיד בגרסת 4.3 "ג'לי בין", הכולל את ממשק ה-TouchWiz מבית סמסונג. למכשיר יש תכונות חדשות לעט ה-s pen והוא כולל "גלגל" חדש הנותן את התכונות החדשות: צילום חדש וכתיבה עליו, קיצור דרך ליישום ה-memo, חלונות "קופצים" הניתן לשנות את גודלם וחיפוש במכשיר. גם יישום ה-memo עודכן וכרגע ניתן לכתוב מספר או כתובת אינטרנט או משפט ביישום והיישום מזהה את הכתוב וכאשר המשתמש כותב, לדוגמה, מספר, אז יש למשתמש אפשרות לחפש במנוע החיפוש או להתקשר למספר זה או לשמור אותו כאיש קשר ועוד. פיצ'ר חדש נוסף הוא עדכון לשני החלונות במקביל וכרגע ניתן את אותו יישום בשני חלונות שונים. בנוסף, סמסונג בשיתוף פעולה עם flipboard יצרה את "my magazine" (בתרגום: המגזין שלי) המאפשר להוסיף מקורות הן מרשימת אתרי חדשות והן מן הרשתות החברתיות.
פאולי פביליון
פאולי פביליון (באנגלית: Pauley Pavilion) הוא אולם כדורסל עירוני הממוקם באוניברסיטת קליפורניה בלוס אנג'לס. מכיל 13,800 מקומות ישיבה. האולם ממוקם צמוד למרכז הטניס לוס אנג'לס ולאצטדיון דראק.
היסטוריה
האולם תוכנן על ידי האדריכל וולטון בקט, שתכנן מספר מבנים ואתרי ספורט מפורסמים נוספים. מ-1965 משחקת בהיכל קבוצת הכדורסל של אוניברסיטת קליפורניה בלוס אנג'לס, ה"ברואנז" (Bruins). ב-1984 זכה לארח את תחרויות ההתעמלות באולימפיאדת לוס אנג'לס (1984). ב-2015 זכה לארח את תחרויות הכדורעף בספיישל אולימפיקס. האולם נכלל בהצעת לוס אנג'לס לאירוח אולימפיאדת 2024 לאירוח תחרויות הג'ודו וההיאבקות.
אבי בלושטיין
אָבִי בְּלוּשְׁטֵין (נולד בשנת 1950) הוא איש ציבור ישראלי, לשעבר חבר מועצת העיר פתח תקווה ומנכ"ל משרד הדתות.
ביוגרפיה
נולד בישראל, בן למשפחת מייסדי העיר פתח תקווה. השתחרר מצה"ל בדרגת אלוף-משנה.
כיהן כמנכ"ל משרד הדתות וכן כסמנכ"ל המשרד להגנת הסביבה. בוגר תוכנית טופז למנכ"לים מאוניברסיטת בר-אילן וכן בוגר תוכנית דירקטורים מאוניברסיטת בר-אילן. חבר הוועד המנהל וחבר ועדת קבע באוניברסיטת בר-אילן וחבר בהנהלת מכללת שערי משפט.
כיהן כחבר מועצת עיריית פתח תקווה מטעם המפד"ל, וכסגן ראש עיריית פתח תקווה מטעם הבית היהודי, ראש אגף תרבות תורנית, יו"ר היכל התרבות ויו"ר ועדת מכרזים, עד להתפטרותו ביוני 2016 כחלק מהסכם רוטציה במפלגה. החל מ-2005 הוא כיהן כיו"ר ממונה של המועצה הדתית הוד השרון והמועצה הדתית כוכב יאיר - צור יגאל וסיים את תפקידו בהוד השרון ב-2022, שם הוחלף בידי אופיר טואיל. באותה שנה מונה על ידי השר מתן כהנא כיו"ר ממונה של המועצה הדתית בנהריה.
בשנת 2019 קיבל אבי בלושטיין אות יקיר העיר פתח תקווה.
בבעלותו עסק לרהיטים בפתח תקווה. גרוש ואב לשלושה.
דידיום
דידיום (באנגלית: Didiom) הייתה חברת הזנק אמריקאית, שפיתחה מערכות תוכנה להזרמת מוזיקה וקובצי שמע אחרים, כגון פודקאסטים וספרים מוקלטים, ישירות ממחשבים ביתיים לטלפונים חכמים, על גבי רשתות אינטרנט סלולריות ורשתות Wi-Fi.
מוצר הדגל של החברה, שהושק בשלהי שנת 2008 על בסיס טכנולוגיות הזרמת מדיה ועמית לעמית, ביטל את הצורך בכבלים ובכרטיסי זיכרון לצורך העתקה ואחסון של קובצי שמע אל הטלפון הנייד. אפליקציות המובייל של דידיום שווקו בחנויות היישומים של אפל, סמסונג, מיקרוסופט, בלקברי, אורנג' בריטניה, ורייזון ו-AT&T, והשירות היה זמין לשימוש בכל העולם.
חברת דידיום, שנוסדה על ידי רן אסף בשנת 2005, השיקה בתחילת שנת 2007, יחד עם ספקי תוכן מכל העולם, שירות ראשון מסוגו לרכישה ולהורדה של מוזיקה ממאגר של 2 מיליון שירים ישירות לטלפונים חכמים. השירות איפשר ללקוחות לקבוע את המחיר שישלמו עבור רכישת שירים ואלבומים, תוך קבלת משוב מיידי על הצעות מחיר, ומתן אפשרות לרכישה במחיר מוזל דרך האפליקציה של דידיום. בשנת 2011 נרכשה חברת דידיום על ידי חברת תוכנה ומחשוב ענן אמריקאית, שנקראת כיום SnapOne.
פרסים
דידיום זכתה לכיסוי תקשורתי אוהד ברחבי העולם, לרבות במדורי הטכנולוגיה של הניו יורק טיימס, הגארדיאן ובילבורד. בשנת 2008 היא הייתה החברה הראשונה שזכתה בפרס הצטיינות על אפליקציית מובייל ממותגת ב-One Show, תחרות בינלאומית יוקרתית של תעשיית הפרסום, שנערכת מדי שנה בניו יורק. בשנת 2010 נבחרה דידיום בתחרות היוקרתית של מגזין הטכנולוגיה הבינלאומי, רד-הרינג, כאחת מחברות הטכנולוגיה המבטיחות בעולם.
עונת 1964/1965 בלה ליגה
עונת 1964/1965 הייתה העונה ה-34 של לה ליגה שהיא הליגה הספרדית הבכירה בכדורגל. העונה החלה ב-13 בספטמבר 1964 והסתיימה ב-18 באפריל 1965.
הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 13-14 השתתפו במשחקי המבחן מול קבוצות שזכו במקום השני בבתים של ליגת משנה.
מליגת המשנה עלו דפורטיבו לה קורוניה ולאס פאלמס.
ריאל מדריד זכתה בתואר וזאת בפעם ה-11 בתולדות המועדון ובפעם החמישית ברציפות.
ריאל אוביידו ודפורטיבו לה קורוניה ירדו לליגת משנה בסוף העונה. לבאנטה וריאל מורסיה הפסידו משחקי המבחן וירדו לליגת המשנה.
קבוצת טרלידור
קבוצת טרלידור תעשיות מתקדמות, או בקיצור קבוצת טרלידור, היא חברה פרטית ישראלית אשר נוסדה בשנת 1989 על ידי הנרי צימרמן, חגי דמתי ומלאכי דמתי. החברה מתמחה בפיתוח וייצור מוצרי אלומיניום ופלדה. החברה פועלת בישראל בעיצוב ושיווק של סורגים, גדרות, שערים, מעקות ופרגולות. ארבעת מפעלי החברה שוכנים בכרמיאל בשטח כולל של כ-55,000 מ"ר והיא מעסיקה כ-650 עובדים. החברה פועלת הן בשוק הישראלי והן בשוק העולמי והיא מייצאת למדינות בהן ארצות הברית, רוסיה, אוקראינה, גרמניה, מצרים, גאנה ודרום אפריקה.
היסטוריה
החברה הוקמה בשנת 1989 על ידי הנרי צימרמן וחגי דמתי בשם "טרלידור ישראל" והחלה את דרכה בייבוא סורגים מחברת טרלידור דרום אפריקה. בשנת 1991 הוקמה חברה חדשה בשם "טרלידור סורגים מתקפלים בע"מ" ופעילותה רוכזה במבנה שכור בכרמיאל. הסורג המתקפל של החברה הפך לשם דבר בישראל והוסיף היבט עיצובי בתחום מיגון הבית. בשנת 1994 החברה קיבלה את הזיכיון לייצג את חברת "אלומינקו" שהתמחתה ביציקות אלומיניום והחברה החלה לשווק שערים וגדרות בנוסף לסורגים. בשנת 2001, עם התרחבות החברה, עברה החברה למפעל הראשון בבעלותה בשטח של כ-9000 מ"ר בכרמיאל. במפעל זה הוקם מערך צבע מתקדם ופסי הייצור המלאים של מוצרי החברה רוכזו בו. בשנת 2008 רכשה טרלידור את חברת החממות המבוקרות "האחים דמתי" תמורת 3 מיליון דולר. בשנת 2010 בעקבות מספר רכישות שביצעה חברת טרלידור הוחלט לאגד את כלל החברות בשם קבוצת טרלידור.
במשך השנים החברה הרחיבה את מגוון מוצריה לפרגולות, מעקות, מסתורי כביסה וחיפויי אלומיניום. בשנת 2011 רכשה החברה מגרש נוסף הסמוך למפעלה הראשון והקימה בו מפעל נוסף בשטח של כ-9000 מ"ר נוספים. כמו כן, באותה השנה רכשה טרלידור את חברת אינקומק אשר מתעסקת בזיווד אלקטרוני והעבירה את פעילותה עם 50 עובדיה מנהריה לכרמיאל. בשנת 2016 טרלידור בנתה את מפעלה השלישי בגודל של כ-5000 מ"ר.